作者:齊己
標題:謝徽上人見惠二龍障子，以短歌酬之
內容:我見蘇州崑山金城中，金城柱上有二龍。老僧相傳道是僧繇手，尋常入海共龍鬥。又聞蜀國玉局觀有孫遇跡，盤屈身長八十尺。遊人爭看不敢近，頭覷寒泉萬丈碧。近有五羊徽上人，徽上人，真藝者。惠我雙龍不言價，等閒不敢將懸掛。恐是葉公好假龍，及見真龍卻驚怕。